pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฮ้ง ลุยเช็คความพร้อมสถานที่ศูนย์ฉีดวัคซีนผู้ประกันตน ม.33 ที่สนามไทย – ญี่ปุ่น ดินแดง ก่อนเปิดพร้อมกัน 45 จุดทั่วกรุง วันที่ 7 มิ.ย.นี้
วันเสาร์ที่ 5 มิถุนายน 2564
รมว.เฮ้ง ลุยเช็คความพร้อมสถานที่ศูนย์ฉีดวัคซีนผู้ประกันตน ม.33 ที่สนามไทย – ญี่ปุ่น ดินแดง ก่อนเปิดพร้อมกัน 45 จุดทั่วกรุง วันที่ 7 มิ.ย.นี้
รัฐมนตรีว่าการกระทรวงแรงงาน ลงพื้นที่อาคารกีฬาเวสน์ 1 สนามไทย – ญี่ปุ่นดินแดง กรุงเทพมหานคร เพื่อตรวจความพร้อมของสถานที่ศูนย์ฉีดวัคซีนโควิด-19 ผู้ประกันตนมาตรา 33 ในกรุงเทพมหานคร จํานวนรวม 45 จุด ก่อนเริ่มเปิดบริการในวันที่ 7 มิถุนายนนี้
เมื่อวันที่ 5 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่ตรวจความพร้อมของสถานที่ศูนย์ฉีดวัคซีนโควิด-19 ผู้ประกันตนมาตรา 33 ที่อาคารกีฬาเวสน์ 1 ศูนย์เยาวชนกรุงเทพมหานคร โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายประทีป ทรงลํายอง ผู้ตรวจราชการกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า จากสถานการณ์การแพร่ระบาดของโควิด-19 ท่านนายกรัฐมนตรี และ รมว.กลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงาน โดยเฉพาะผู้ประกันตนในระบบประกันสังคมตามมาตรา 33 รวมทั้งเพื่อให้สอดคล้องกับนโยบายเร่งด่วนของรัฐบาลที่เร่งกระจายวัคซีนป้องกันและควบคุมการแพร่ระบาดของโควิด-19 เป็นวาระแห่งชาติ จึงได้สั่งการให้กระทรวงแรงงาน โดยสํานักงานประกันสังคม บูรณาการร่วมกับกระทรวงมหาดไทย โดยกรุงเทพมหานคร กระทรวงสาธารณสุข โดย สปสช. กระทรวงการคลัง โดยธนาคารกรุงไทย และสถานพยาบาลในเครือข่ายประกันสังคม ได้บริการฉีดวัคซีนโควิด-19 แก่ผู้ประกันตนมาตรา 33 เพื่อควบคุมการแพร่ระบาดในสถานประกอบการ โดยจะเริ่มฉีดตั้งแต่วันที่ 7 มิถุนายนนี้ ให้กับผู้ประกันตนที่ได้แจ้งความประสงค์ต้องการรับวัคซีนไว้กับฝ่ายบุคคลของสถานประกอบการต่าง ๆ ในพื้นที่กรุงเทพมหานคร และได้บันทึกลงระบบ e – service ของสํานักงานประกันสังคมไว้แล้ว
นายสุชาติ กล่าวต่อว่า สําหรับคิวการฉีดวัคซีนนั้นจะเป็นไปตามขั้นตอนที่นายจ้างได้แจ้งความประสงค์ผ่านระบบ e – service ไว้แล้ว ซึ่งสํานักงานประกันสังคมได้กําหนดจุดฉีดไว้ทั้งสิ้น 45 จุดทั่วกรุงเทพมหานคร อาทิ สนามกีฬาไทย – ญี่ปุ่น ดินแดง มหาวิทยาลัยธรรมศาสตร์ (ท่าพระจันทร์) มหาวิทยาลัยเกษตรศาสตร์ เซ็นทรัลเวิลด์ บิ๊กซีดาวคะนอง และตามที่ตั้งสํานักงานใหญ่ของสถานประกอบการที่ลูกจ้าง/ผู้ประกันตนทํางานอยู่ โดยสํานักงานประกันสังคมกรุงเทพมหานครพื้นที่ 1-12 ได้เตรียมพร้อมสถานที่ แพทย์ พยาบาล เภสัชกร อุปกรณ์ทางการแพทย์ ไว้ให้บริการเรียบร้อยครบถ้วนทุกจุดแล้ว โดยมีศักยภาพในการฉีดได้วันละ 50,000 คน ทั้งนี้ ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา พร้อมคณะ จะเดินทางมาตรวจเยี่ยมศูนย์ฉีดวัคซีนผู้ประกันตนมาตรา 33 ในพื้นที่กรุงเทพมหานคร ที่สนามกีฬาไทย – ญี่ปุ่น ดินแดง ในวันจันทร์ที่ 7 มิถุนายนนี้ด้วย
“จากการลงพื้นที่ในวันนี้ กระทรวงแรงงานและหน่วยงานที่เกี่ยวข้องพร้อมดําเนินการอย่างเต็มความสามารถ เพื่อร่วมแรงร่วมใจกันในการฉีดวัคซีนให้แก่ผู้ประกันตนมาตรา 33 เป็นการควบคุมการแพร่ระบาด รวมทั้งสร้างภูมิคุ้มกันหมู่แก่แรงงาน ให้สถานการณ์กลับเข้าสู่ภาวะปกติ เพื่อให้ภาคธุรกิจได้มีการขับเคลื่อนต่อไปได้โดยเร็ว”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-กระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๘/๒๕๖๔
วันเสาร์ที่ 5 มิถุนายน 2564
กระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๘/๒๕๖๔
กระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
ในวันเสาร์ที่ ๕ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมติดตามการดําเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๘/๒๕๖๔ โดยมี นายนิยม เติมศรีสุข รองปลัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย เจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้รับทราบรายงานสถานการณ์การแพร่ระบาดของโรคติดเชื้อไวรัสโควิด-19 ในเรือนจําและทัณฑสถาน พบว่า มีเรือนจํา/ทัณฑสถานที่ไม่พบการแพร่ระบาดเพิ่มรวมเป็นจํานวน 125 แห่ง และพบการแพร่ระบาดจํานวน 14 แห่งเท่าเดิม โดยแนวโน้มของยอดผู้ติดเชื้อจากการ SWAB เพื่อตรวจหาเชื้อซ้ํา เริ่มมีจํานวนที่ลดลงอย่างต่อเนื่อง ในขณะที่จํานวนผู้ป่วยรักษาหายเริ่มมีจํานวนเพิ่มมากขึ้น จนในขณะนี้มียอดผู้ป่วยที่รักษาหายสะสมจํานวน 14,472 ราย หรือมากกว่า 50% ของผู้ป่วยสะสมที่ 28,404 ราย และคาดว่าสถานการณ์ในเรือนจําที่พบการแพร่ระบาดจะมีแนวโน้มที่ดีขึ้นต่อจากนี้ สําหรับการวางแผนเพื่อป้องกันเชื้อจากภายนอก ในเรือนจําที่ยังไม่พบการแพร่ระบาด จะดําเนินการตรวจหาเชื้อในผู้ต้องขังรับเข้าใหม่ทุกราย โดยในระหว่างรอผลจะมีห้องกักตัวแยกจากห้องกักโรคหลัก ซึ่งหากตรวจพบเชื้อ จะนําตัวไปรักษาที่สถานพยาบาลภายนอก หรือพื้นที่ควบคุมเฉพาะ ไม่นําตัวเข้าพื้นที่เรือนจํา/ทัณฑสถาน แต่หากตรวจไม่พบเชื้อ จะนําตัวเข้าห้องแยกกักโรคต่ออย่างน้อย 21 วัน และต้องตรวจหาเชื้อซ้ําอีกครั้งเพื่อยืนยันผลก่อนครบระยะกักตัว ซึ่งคาดว่ามาตรการดังกล่าว จะสามารถป้องกันเชื้อไม่ให้เกิดการแพร่ระบาดภายในเรือนจําได้อย่างมีประสิทธิภาพ ในส่วนของกรมพินิจและคุ้มครองเด็กและเยาวชน วันนี้ไม่พบผู้ป่วยรายใหม่ มีสถานพินิจฯ และศูนย์ฝึกและอบรมฯ ที่ไม่พบการแพร่ระบาดของโรค (สถานพินิจฯ สีขาว) จํานวน ๘ แห่ง
นอกจากนี้ ปลัดกระทรวงยุติธรรม ได้ให้กําลังใจและขอบคุณข้าราชการ เจ้าหน้าที่ และบุคลากรทางการแพทย์ ที่ทุ่มเท และตั้งใจปฏิบัติหน้าที่ เพื่อการควบคุมสถานการณ์และป้องกันการแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรมอย่างเต็มกําลัง
รัฐบาลไทย-ข่าวทำเนียบรัฐบาล-​“รมช.มนัญญา” ตรวจเยี่ยม ให้ความช่วยเหลือเกษตรที่ได้รับผลกระทบจากการแพร่ระบาดโรคลัมปี สกิน จ.นครพนม
วันเสาร์ที่ 5 มิถุนายน 2564
​“รมช.มนัญญา” ตรวจเยี่ยม ให้ความช่วยเหลือเกษตรที่ได้รับผลกระทบจากการแพร่ระบาดโรคลัมปี สกิน จ.นครพนม
​“รมช.มนัญญา” ตรวจเยี่ยม ให้ความช่วยเหลือเกษตรที่ได้รับผลกระทบจากการแพร่ระบาดโรคลัมปี สกิน จ.นครพนม
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยม ให้ความช่วยเหลือและแก้ไขปัญหา เกษตรกร สมาชิกสหกรณ์ และกลุ่มเกษตรที่ได้รับผลกระทบจากการแพร่ระบาดของโรคลัมปี สกิน (Lumpy Skin) และรณรงค์ป้องกันการแพร่ระบาดของโรคลัมปี สกิน ในโค-กระบือ ในพื้นที่จังหวัดนครพนม พร้อมทั้งติดตามความก้าวหน้าของโครงการนําลูกหลานเกษตรกรกลับบ้าน สานต่ออาชีพ ภายใต้การขับเคลื่อนนโยบายกระทรวงเกษตรและสหกรณ์ในการพัฒนาสถาบันเกษตรกรภาคการเกษตร และโครงการซูเปอร์มาร์เก็ตสหกรณ์ พร้อมด้วย นายศุภชัย โพธิ์สุ รองประธานสภาผู้แทนราษฎรคนที่2 นางวันเพ็ญ เศรษฐรักษา ที่ปรึกษารัฐมนตรีช่วยว่าการกระทรวงเกษตรและสหกรณ์ นายพิเชษฐ์ วิริยะพาหะ อธิบดีกรมวิชาการเกษตร และนายวิศิษฐ์ ศรีสุวรรณ์ อธิบดีกรมส่งเสริมสหกรณ์ โดยช่วงเช้าเดินทางไปยัง สํานักงานองค์การบริหารส่วนจังหวัดนครพนม อ.เมือง จากนั้นเดินทางไปยัง โรงเรียนบ้านสีชมพูมิตรภาพที่ 164 บ้านโพนสนุก ต.สีชมพู อ.นาแก จ.นครพนม และช่วงบ่ายเดินทางไปยังโรงเรียนบ้านนาโพธิ์ ต.โพนสว่าง อ.ศรีสงคราม จ.นครพนม เพื่อมอบสิ่งของเวชภัณฑ์ เครื่องพ่นยาฆ่าแมลง ให้ผู้แทนเกษตรกร พร้อมมอบเงินกู้กองทุนพัฒนาสหกรณ์ เพื่อเป้าหมายโครงการนําลูกหลานเกษตรกรกลับบ้าน สานต่ออาชีพการเกษตร แก่สหกรณ์การเกษตรบ้านแพง จํากัด จํานวน 70,000 บาท โอกาสนี้ พบปะเยี่ยมเยียนเกษตรกร และสมาชิกสหกรณ์ รับฟังปัญหา พร้อมเยี่ยมชมบูธนิทรรศการการดําเนินกิจกรรมและผลิตภัณฑ์ต่างๆ จากกรมปศุสัตว์ และกลุ่มสหกรณ์ ก่อนปล่อยขบวนรถพ่นยาฆ่าเชื้อสํานักงานปศุสัตว์นครพนม และให้เกียรติร่วมฉีดพ่นยาฆ่าแมลงซึ่งเป็นพาหะของโรคลัมปี สกิน เพื่อให้การควบคุม ป้องกัน และกําจัดโรคเป็นไปอย่างมีประสิทธิภาพมากยิ่งขึ้น ตลอดจนเป็นการสร้างขวัญและกําลังใจให้กับเกษตรกร และนําไปสู่การกําหนดมาตรการแนวทางให้ความช่วยเหลือเกษตรกรในโอกาสต่อไป
ทั้งนี้ โรคลัมปี สกิน (Lumpy Skin Disease) ในโค กระบือ ถือเป็นโรคอุบัติใหม่ที่ไม่เคยเกิดขึ้นมาก่อน เพิ่งเกิดขึ้นในไทย จึงยังไม่เคยมีการใช้วัคซีนควบคุมและป้องกันโรคในประเทศมาก่อน ซึ่งกระทรวงเกษตรและสหกรณ์ได้เตรียมการเฝ้าระวังและเตรียมความพร้อมป้องกันตั้งแต่เดือนธันวาคม 2563 และมีการเฝ้าระวังและป้องกันควบคุมโรคลัมปี สกิน โดยได้ปิดด่านชายแดนทั้งหมดเพื่อป้องกันการแพร่ระบาดของโรคจากประเทศเพื่อนบ้าน ตลอดจนออกมาตรการเข้มงวด ในการเคลื่อนย้าย และติดตามสถานการณ์อย่างใกล้ชิด โดยกําชับให้หน่วยงานที่เกี่ยวข้องเร่งแก้ไขปัญหาการควบคุมโรคอย่างเร่งด่วน ขณะนี้ได้รับมอบวัคซีนล๊อตแรกจํานวน 60,000 โดสแล้ว ซึ่งกระจายไปยังปศุสัตว์จังหวัดต่างๆ อย่างไรก็ตามเพื่อให้การควบคุม ป้องกัน และจํากัดโรค เป็นไปอย่างมีประสิทธิภาพ รวมทั้งเพื่อคลายความวิตกกังวลของพี่น้องเกษตรกร กระทรวงเกษตรและสหกรณ์จึงได้จัดให้มีการรณรงค์ป้องกันและกําจัดโรคลัมปี สกิน ในพื้นที่ที่มีการกระบาดของโรค
สําหรับรายงานสถานการณ์โรคลัมปี สกิน จ.นครพนม (ณ วันที่ 3 มิ.ย.64) ตําบลที่มีสัตว์ป่วยด้วยโรคลัมปี สกิน ในโค-กระบือ จํานวน 97 ตําบล 578 หมู่บ้าน เกษตรกรได้รับผลกระทบจํานวน 1,826 ราย แบ่งเป็นสัตว์ป่วย 3,652 ตัว ตาย 95 ตัว สัตว์ร่วมฝูง จํานวน 9,296 ตัว และสัตว์หายป่วย จํานวน 1,289 ตัว
รัฐบาลไทย-ข่าวทำเนียบรัฐบาล-วธ.แต่งตั้งข้าราชการเป็นผู้อำนวยการกอง-วัฒนธรรมจังหวัด-ผู้อำนวยการสำนักศิลปากรใหม่ ตำแหน่งประเภทอำนวยการ ระดับสูง รวม 10 ราย
วันศุกร์ที่ 11 มิถุนายน 2564
วธ.แต่งตั้งข้าราชการเป็นผู้อํานวยการกอง-วัฒนธรรมจังหวัด-ผู้อํานวยการสํานักศิลปากรใหม่ ตําแหน่งประเภทอํานวยการ ระดับสูง รวม 10 ราย
วธ.แต่งตั้งข้าราชการเป็นผู้อํานวยการกอง-วัฒนธรรมจังหวัด-ผู้อํานวยการสํานักศิลปากรใหม่ ตําแหน่งประเภทอํานวยการ ระดับสูง รวม 10 ราย
วธ.แต่งตั้งข้าราชการเป็นผู้อํานวยการกอง-วัฒนธรรมจังหวัด-ผู้อํานวยการสํานักศิลปากรใหม่ ตําแหน่งประเภทอํานวยการ ระดับสูง รวม 10 ราย
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า ตามที่กระทรวงวัฒนธรรม (วธ.) ได้มีการประกาศคณะกรรมการคัดเลือกข้าราชการพลเรือนสามัญ เพื่อแต่งตั้งให้ดํารงตําแหน่งประเภทบริหาร ระดับสูงและประเภทอํานวยการ ระดับสูงใน วธ. ไปเมื่อวันที่ 9 เมษายน 2564 จํานวน 10 ราย โดยมีข้าราชการที่มีคุณสมบัติเฉพาะตําแหน่งครบถ้วนดังประกาศสมัครเข้ารับการคัดเลือก และขณะนี้คณะกรรมการคัดเลือกข้าราชการพลเรือนสามัญได้ดําเนินการคัดเลือกเสร็จเรียบร้อยแล้วนั้น ล่าสุดได้ลงนามคําสั่งกระทรวงวัฒนธรรมที่ 150/2564 ลงวันที่ 9 มิถุนายน 2564 เรื่อง แต่งตั้งข้าราชการให้ดํารงตําแหน่ง โดยอาศัยอํานาจตามความในมาตรา 57 มาตรา 63 มาตรา 132 และมาตรา 137 แห่งพระราชบัญญัติระเบียบข้าราชการพลเรือน พ.ศ. 2551 กฎ ก.พ.ว่าด้วยการให้ข้าราชการพลเรือนสามัญได้รับเงินเดือน พ.ศ. 2551 และหนังสือสํานักงาน ก.พ.ที่เกี่ยวข้อง แต่งตั้งข้าราชการให้ดํารงตําแหน่งประเภทอํานวยการระดับสูงใน วธ. จํานวน 10 ราย ดังนี้
1 นางพนารัตน์ คนขยัน นักวิเคราะห์นโยบายและแผนชํานาญการพิเศษ กองยุทธศาสตร์และแผนงาน สํานักงานปลัดกระทรวงวัฒนธรรม แต่งตั้งให้เป็นผู้อํานวยการกองยุทธศาสตร์และแผนงาน 2.นางอภิญญา สุวรรณ นักวิชาการวัฒนธรรมชํานาญการพิเศษ สํานักงานวัฒนธรรมจังหวัดตรัง แต่งตั้งให้เป็นวัฒนธรรมจังหวัดยะลา 3.นางสาวสุกัญญา โพธิเสถียร นักวิเคราะห์นโยบายและแผนชํานาญการพิเศษ กองยุทธศาสตร์และแผนงาน แต่งตั้งให้เป็นวัฒนธรรมจังหวัดนราธิวาส 4.นางสมมารถ คําถนอม นักวิชาการวัฒนธรรมชํานาญการพิเศษ สํานักงานวัฒนธรรมจังหวัดสระบุรี แต่งตั้งให้เป็นวัฒนธรรมจังหวัดกาญจนบุรี 5.นางวันทนีย์ มีแสง นักวิชาการวัฒนธรรมชํานาญการพิเศษ สํานักงานวัฒนธรรมจังหวัดอ่างทอง แต่งตั้งให้เป็นวัฒนธรรมจังหวัดอ่างทอง
6.นายชินณวุฒิ วิลยาลัย ผู้อํานวยการกองโบราณคดีใต้น้ํา กรมศิลปากร แต่งตั้งให้เป็นผู้อํานวยการกองโบราณคดี กรมศิลปากร 7.นางสาวสุกัญญา เบาเนิด นักโบราณคดีชํานาญการพิเศษ สํานักศิลปากรที่ 3 พระนครศรีอยุธยา แต่งตั้งให้เป็นผู้อํานวยการสํานักศิลปากรที่ 3 พระนครศรีอยุธยา 8.นายธนภัทร จิตสุทธิผล นายช่างเทคนิคอาวุโส กลุ่มอนุรักษ์โบราณสถาน สํานักศิลปากรที่ 8 ขอนแก่น แต่งตั้งให้เป็นผู้อํานวยการสํานักศิลปากรที่ 8 ขอนแก่น 9.นายวิเชต ลิ้มภักดี นายช่างเทคนิคอาวุโส กลุ่มอนุรักษ์โบราณสถาน สํานักศิลปากรที่ 4 ลพบุรี แต่งตั้งให้เป็นผู้อํานวยการสํานักศิลปากรที่ 9 อุบลราชธานี และ 10. นายพงศ์ธันว์ สําเภาเงิน นักโบราณคดีชํานาญการพิเศษ กองโบราณคดี แต่งตั้งให้เป็นผู้อํานวยการสํานักศิลปากรที่ 11 สงขลา ทั้งนี้ ข้าราชการที่ได้รับการแต่งตั้งถือเป็นผู้ที่มีความรู้ ความสามารถ มีคุณสมบัติเฉพาะตรงตามตําแหน่ง สามารถทํางานด้านวัฒนธรรมทั้งในส่วนกลางและส่วนภูมิภาค รวมถึงงานของกรมศิลปากรได้อย่างต่อเนื่องและมีประสิทธิภาพ
รัฐบาลไทย-ข่าวทำเนียบรัฐบาล-"ชัยวุฒิ" จับตาพนันออนไลน์ช่วงฟุตบอลยูโร-โคปาฯ ลั่นเอาจริงจับทุกเว็บ ฮึ่ม “พริตตี้-คอลัมนิสต์-เนตไอดอล” โฆษณาแอบแฝงโดนด้วย
วันศุกร์ที่ 11 มิถุนายน 2564
"ชัยวุฒิ" จับตาพนันออนไลน์ช่วงฟุตบอลยูโร-โคปาฯ ลั่นเอาจริงจับทุกเว็บ ฮึ่ม “พริตตี้-คอลัมนิสต์-เนตไอดอล” โฆษณาแอบแฝงโดนด้วย
"ชัยวุฒิ" จับตาพนันออนไลน์ช่วงฟุตบอลยูโร-โคปาฯ ลั่นเอาจริงจับทุกเว็บ ฮึ่ม “พริตตี้-คอลัมนิสต์-เนตไอดอล” โฆษณาแอบแฝงโดนด้วย
นายชัยวุฒิธนาคมานุสรณ์รัฐมนตรีว่าการกระทรวงดิจิทอลเพื่อเศรษฐกิจและสังคม(ดีอีเอส)เปิดเผยว่าตนได้ประสานงานศูนย์ปราบการอาชญากรรมทางเทคโนโลยีสํานักงานตํารวจแห่งชาติ(ศปอส.ตร.)เพื่อดําเนินการปราบปรามการกระทําผิดลักลอบเปิดเว็บพนันออนไลน์ทุกประเภทโดยเฉพาะการเล่นพนันฟุตบอลออนไลน์ซึ่งเป็นที่นิยมและพบว่ามีการเปิดเว็บไซต์เพื่อให้ประชาชนเข้าไปเล่นการพนันแพร่ระบาดอย่างหนักที่ผ่านมากระทรวงดีอีเอสและศปอส.ตร.ได้ดําเนินการจับกุมผู้กระทําผิดเป็นจํานวนมากตลอดจนการประสานกับสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)ไปยังโอเปอเรเตอร์ผู้ให้บริการโทรศัพท์เคลื่อนที่และผู้ให้บริการอินเทอร์เน็ตทุกรายในการร่วมมือกันเฝ้าระวังและรวบรวมข้อมูลเพื่อดําเนินการปิดกั้นเว็บไซต์พนันต่างๆ
“ผมกําชับให้ทุกหน่วยงานร่วมกันปราบปรามการพนันทุกรูปแบบและบังคับใช้กฎหมายอย่างเข้มข้นอย่างต่อเนื่องเพราะการพนันถือเป็นปัญหาระดับชาติและส่งผลไปสู่ปัญหาในครอบครัวเนื่องจากมีการมอมเมาประชาชนทั้งผู้ใหญ่และเยาวชนสร้างความเสียหายมากมายทั้งในแง่เศรษฐกิจและสังคม”นายชัยวุฒิกล่าว
รมว.ดีอีเอสกล่าวด้วยว่าจากสถิติที่ผ่านมาพบว่ายอดการเล่นพนันทั้งออฟไลน์และออนไลน์จะสูงมากขึ้นในช่วงที่มีการแข่งขันทัวนาเมนทร์สําคัญดังนั้นช่วงที่มีการแข่งขันฟุตบอลแห่งชาติยุโรปหรือยูโร2020ที่จะมีขึ้นในวันที่12มิ.ย.นี้รวมถึงรายการโกปาอาเมริกา2021หรือฟุตบอลชิงแชมป์ทวีปอเมริกาใต้ที่จะเริ่มในช่วงไล่เลี่ยกันตนจึงสั่งการให้ทุกหน่วยงานตรวจสอบและค้นหาเว็บไซต์ที่กระทําผิดทั้งในลักษณะการพนันหรือการแอบแฝงโดยการทายผลการแข่งขันฟุตบอลซึ่งหากพบการกระทําผิดกฎหมายจะดําเนินปิดทุกเว็บไซต์
“ผมไม่ได้ขู่ผมทําจริงเพราะมีสถิติบ่งบอกว่าในช่วงที่มีมหกรรมการกีฬาใหญ่ๆจะมีพวกที่อาศัยจังหวะมอมเมาประชาชนด้วยการจัดให้มีการทายผลการแข่งขันเรื่องนี้ผมจะดําเนินการอย่างเด็ดขาดเพราะต้องการให้ใช้โลกโซเชียลสังคมออนไลน์กันอย่างสร้างสรรค์และมีประโยชน์ให้มากที่สุด"นายชัยวุฒิกล่าว
นายชัยวุฒิกล่าวอีกว่านอกจากนี้ขอเตือนไปยังผู้ใช้ช่องทางโซเชียลมีเดียโฆษณาให้ประชาชนเข้าไปเล่นการพนันไม่ว่าจะเป็นพริตตี้คอลัมนิสต์หรืออินฟูลเรนเซอร์ทั้งหลายหากพบว่าเข้าข่ายเชิญชวนให้เล่นการพนันถือว่ามีความผิดด้วยเช่นกันจึงขอให้งดการกระทําที่เป็นการโฆษณาชวนเชื่อในทุกประเภททั้งนี้ผู้ที่มีเบาะแสพนันออนไลน์สามารถแจ้งได้ที่เพจกระทรวงดิจิทัลเพื่อเศรษฐกิจและสังคมhttps://www.facebook.com/prmdes.official/และสายด่วนกระทรวงดีอีเอส1212ตลอด24ชมโดยข้อมูลจะถูกปกปิดเป็นความลับ.
***********
รัฐบาลไทย-ข่าวทำเนียบรัฐบาล-สาธิต รับมอบอุปกรณ์ทางการแพทย์และบทเพลงให้กำลังใจ สนับสนุนภารกิจสู้ภัยโควิด 19
วันศุกร์ที่ 11 มิถุนายน 2564
สาธิต รับมอบอุปกรณ์ทางการแพทย์และบทเพลงให้กําลังใจ สนับสนุนภารกิจสู้ภัยโควิด 19
กระทรวงสาธารณสุข รับมอบอุปกรณ์ทางการแพทย์ ชุด PPE หน้ากากอนามัย แอลกอฮอล์ ยาฟ้าทะลายโจร สนับสนุนภารกิจดูแลรักษาผู้ป่วยโควิด 19 พร้อมมอบกําลังใจผ่านบทเพลง “พลัง” จากศิลปินค่ายข้าวสารเอ็นเตอร์เทนเมนท์ สู่บุคลากรทางการแพทย์
วันนี้ (11 มิถุนายน 2564) ที่สํานักงานปลัดกระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานรับมอบชุดPPE 250 ชุด หน้ากากอนามัย 500 กล่อง แอลกออฮอล์ 200 แกลลอน และยาฟ้าทะลายโจร เพื่อสนับสนุนการดําเนินงานดูแลรักษาผู้ป่วยโควิด 19ของบุคลากรทางการแพทย์ จากผู้บริหารและตัวแทนศิลปินจากค่ายข้าวสารเอ็นเตอร์เทนเมนท์ ซึ่งภายหลังการรับมอบได้ร่วมร้องเพลงให้กําลังใจบุคลากรทางการแพทย์ที่ปฏิบัติงานด่านหน้า ผ่านบทเพลง “พลัง”
ดร.สาธิตกล่าวว่า ในนามกระทรวงสาธารณสุข ขอขอบคุณคณะผู้บริหารและศิลปินที่มามอบสิ่งของสนับสนุนให้บุคลากรทางการแพทย์ และเจ้าหน้าที่ด่านหน้า กระทรวงสาธารณสุขมีระบบบริหารจัดการเตรียมจัดส่งไปยังผู้ปฏิบัติงานซึ่งทํางานหนักอยู่ตอนนี้อย่างทั่วถึง นอกจากนี้ การให้กําลังใจผ่านเสียงเพลง ถือเป็นเรื่องที่ยิ่งใหญ่ เป็นการฟังเสียงเพลงที่ให้ความสําคัญกับคนทํางาน โดยเฉพาะด้านสุขภาพจิต เพราะบุคลากรทางการแพทย์ที่อยู่ในสถานการณ์โควิด 19 ซึ่งปฏิบัติงานมาหลายเดือน อาจมีภาวะเครียดสะสม อ่อนล้า หมดไฟ อย่างน้อยที่สุดการให้กําลังใจคือสิ่งที่สามารถมอบให้กันได้ ขอให้บทเพลงนี้ ได้เป็นกําลังใจให้ผู้ปฏิบัติงานทุกคนได้สู้ต่อไป ฝ่าฟันจนเอาชนะสถานการณ์นี้ร่วมกันให้ได้ในเร็ววัน
“น้ําใจที่หลั่งไหลกันมามากมาย เราจะนําไปใช้ให้เกิดประโยชน์สูงสุดต่อประชาชนและผู้ที่ปฏิบัติงานด่านหน้าในแต่ละพื้นที่โดยเร็วที่สุด สําหรับประชาชนสามารถส่งกําลังใจได้หลายช่องทางทั้งสื่อออนไลน์ซึ่งทําได้โดยไม่ต้องมีต้นทุนหรือสามารถส่งให้แก่โรงพยาบาลสนามและสถานพยาบาลใกล้บ้านได้” ดร.สาธิตกล่าว
****************************** 11 มิถุนายน 2564
รัฐบาลไทย-ข่าวทำเนียบรัฐบาล-รมว.วธ. เป็นประธานการประชุมคณะอนุกรรมการวันภาษาไทยแห่งชาติ ๒๙ กรกฎาคม ครั้งที่ ๑/๒๕๖๔
วันศุกร์ที่ 11 มิถุนายน 2564
รมว.วธ. เป็นประธานการประชุมคณะอนุกรรมการวันภาษาไทยแห่งชาติ ๒๙ กรกฎาคม ครั้งที่ ๑/๒๕๖๔
การประชุมคณะอนุกรรมการวันภาษาไทยแห่งชาติ ๒๙ กรกฎาคม ครั้งที่ ๑/๒๕๖๔ ผ่านระบบประชุมทางไกลออนไลน์ (Zoom)
วันที่ ๑๑ มิถุนายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการวันภาษาไทยแห่งชาติ ๒๙ กรกฎาคม ครั้งที่ ๑/๒๕๖๔ ผ่านระบบประชุมทางไกลออนไลน์ (Zoom) โดยมี นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา นายชัยพล สุขเอี่ยม ผู้ตรวจราชการกระทรวงวัฒนธรรม คณะอนุกรรมการวันภาษาไทยแห่งชาติ ผู้แทนสถาบันการศึกษา และเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รมว.วธ ประชุมหารือความร่วมมือระดับทวิภาคีด้านวัฒนธรรม ผ่านระบบ Video Conference กับรัฐมนตรีว่าการกระทรวงวัฒนธรรม กีฬา และการท่องเที่ยว สาธารณรัฐสังคมนิยมเวียดนาม
วันศุกร์ที่ 11 มิถุนายน 2564
รมว.วธ ประชุมหารือความร่วมมือระดับทวิภาคีด้านวัฒนธรรม ผ่านระบบ Video Conference กับรัฐมนตรีว่าการกระทรวงวัฒนธรรม กีฬา และการท่องเที่ยว สาธารณรัฐสังคมนิยมเวียดนาม
ประชุมหารือความร่วมมือระดับทวิภาคีด้านวัฒนธรรม ผ่านระบบ Video Conference กับรัฐมนตรีว่าการกระทรวงวัฒนธรรม กีฬา และการท่องเที่ยว สาธารณรัฐสังคมนิยมเวียดนาม
วันที่ ๑๑ มิถุนายน ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือความร่วมมือระดับทวิภาคีด้านวัฒนธรรม ผ่านระบบเครือข่ายการประชุมทางไกล (Video Conference) กับนายเหงียน วัน หุ่ง (H.E. Mr. Nguyen Van Hung) รัฐมนตรีว่าการกระทรวงวัฒนธรรม กีฬา และการท่องเที่ยว สาธารณรัฐสังคมนิยมเวียดนาม โดยมี นายนิกรเดช พลางกูร เอกอัครราชทูต ณ กรุงฮานอย ผู้แทนเอกอัครราชทูตเวียดนามประจําประเทศไทย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม นางสาวอุรุษยา อินทรสุขศรี ผู้อํานวยการกองการต่างประเทศ และเจ้าหน้าที่ที่เกี่ยวข้อง เข้าร่วม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ยอดใช้จ่าย “เราชนะ” และ “ม33 เรารักกัน” หมุนเวียนเกือบ 3 แสนล้านบาท
วันศุกร์ที่ 11 มิถุนายน 2564
ยอดใช้จ่าย “เราชนะ” และ “ม33 เรารักกัน” หมุนเวียนเกือบ 3 แสนล้านบาท
....
หลังจากที่รัฐบาลเห็นชอบมาตรการช่วยเหลือประชาชน เพื่อบรรเทาผลกระทบจากการระบาดของโรคโควิด-19 โดยเพิ่มวงเงินเยียวยา 2,000 บาทต่อคน ผ่านโครงการ ”เราชนะ” และโครงการ “ม33 เรารักกัน” ซึ่งมีผู้รับสิทธิกว่า 41,000,000 โดยทั้ง 2 โครงการผู้รับสิทธิสามารถใช้จ่ายได้ถึงวันที่ 30 มิ.ย. 64
.
สําหรับความคืบหน้าล่าสุด โฆษกรัฐบาล นายอนุชา บูรพชัยศรี ได้เปิดเผยรายละเอียดเกี่ยวกับยอดการใช้จ่ายผ่านโครงการ ดังกล่าวที่ได้รายงานต่อที่ประชุมครม. ทราบแล้ว ดังนี้
.
โครงการ ”เราชนะ” มีจํานวนผู้ได้รับสิทธิ 33,100,000 คน ซึ่งมีผู้ที่ใช้จ่ายครบวงเงินตามสิทธิในโครงการแล้ว จํานวนกว่า 17,600,000 คน ทําให้โครงการ “เราชนะ” ข้อมูล ณ วันที่ 1 มิ.ย. 64 มียอดใช้จ่ายสะสมกว่า 257,997 ล้านบาท โดยผู้ประกอบการและผู้ให้บริการได้รับประโยชน์มากกว่า 1,300,000 ร้านค้า
.
ขณะที่โครงการ “ม33 เรารักกัน” มีผู้ได้รับสิทธิรวม 8,140,000 คน มียอดใช้จ่ายสะสมแล้ว ณ วันที่ 31 พ.ค. 64 กว่า 39,317 ล้านบาท ผ่านร้านค้าทั้งสิ้น 1,070,000 ร้านค้า
.
เมื่อนํายอดใช้จ่ายสะสมทั้ง 2 โครงการรวมกัน พบว่ามีมูลค่าการใช้จ่ายหมุนเวียนในระบบเศรษฐกิจแล้วกว่า 297,314 ล้านบาท
.
นอกจากนี้ ยังมีมาตรการอื่น ๆ ที่ออกมาเพื่อช่วยผู้ประกอบการ เช่น มาตรการสนับสนุนการให้สินเชื่อดอกเบี้ยต่ํา และมาตรการพักทรัพย์ พักหนี้ เพื่อป้องกันปัญหาการผิดนัดชําระหนี้ของภาคธุรกิจ เสริมสภาพคล่องสําหรับผู้ประกอบการ SME ให้มีโอกาสเข้าถึงแหล่งเงินทุนได้ง่ายขึ้น
.
ขณะเดียวกัน รัฐบาลยังได้กําหนดมาตรการช่วยเหลือเยียวยาอย่างต่อเนื่อง เช่น โครงการ “คนละครึ่ง” เฟส 3 และโครงการ “ยิ่งใช้ยิ่งได้” เป็นต้น รวมทั้งมาตรการกระตุ้นและฟื้นฟูเศรษฐกิจอื่น ๆ ที่จะออกมาในครึ่งปีหลังนี้ด้วย หลังสถานการณ์การแพร่ระบาดของโรคโควิด-19 ดีขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” เผยทูตฝรั่งเศสขอนำเข้าวัคซีนจอห์นสันฯ 1 หมื่นโดสฉีดประชากรในไทย
วันศุกร์ที่ 11 มิถุนายน 2564
“อนุทิน” เผยทูตฝรั่งเศสขอนําเข้าวัคซีนจอห์นสันฯ 1 หมื่นโดสฉีดประชากรในไทย
รองนายกรัฐมนตรีและรัฐมนตรีว่าการกระทรวงสาธารณสุข เผยทูตฝรั่งเศสหารือขอนําเข้าวัคซีนจอห์นสัน แอนด์ จอห์นสัน 1 หมื่นกว่าโดส ฉีดให้คนฝรั่งเศสในประเทศไทย ระบุภูเก็ตและสมุยฉีดวัคซีนเกิน 60% หากฉีดครบเตรียมเสนอ ศบค.เปิดพื้นที่ท่องเที่ยว
รองนายกรัฐมนตรีและรัฐมนตรีว่าการกระทรวงสาธารณสุข เผยทูตฝรั่งเศสหารือขอนําเข้าวัคซีนจอห์นสัน แอนด์ จอห์นสัน 1 หมื่นกว่าโดส ฉีดให้คนฝรั่งเศสในประเทศไทย ระบุภูเก็ตและสมุยฉีดวัคซีนเกิน 60%หากฉีดครบเตรียมเสนอ ศบค.เปิดพื้นที่ท่องเที่ยว ย้ําแอสตร้าเซนเนก้าส่งวัคซีนทุกสัปดาห์ตามกําหนด
วันนี้ (11 มิถุนายน 2564) เวลา 09.30 น.ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และนายแพทย์โอภาส การย์กวินพงศ์ อธิบดีกรมควบคุมโรค หารือร่วมกับนางซีบีย์ เดอ การ์ทีเย ดีฟว์ เอกอัครราชทูตราชอาณาจักรเบลเยียมประจําประเทศไทย จากนั้นในเวลา 10.30 น. หารือกับนายตีแยรี มาตู เอกอัครราชทูตสาธารณรัฐฝรั่งเศสประจําประเทศไทย เกี่ยวกับการดูแลประชากรทั้ง 2 ประเทศที่อยู่ในประเทศไทย
นายอนุทินให้สัมภาษณ์ว่า เอกอัครราชทูตราชอาณาจักรเบลเยียม ได้ขอให้ประเทศไทยช่วยดูแลรักษาคนเบลเยียม โดยเก็บค่ารักษาจากประกันสังคมของเบลเยียม และขอให้พิจารณาการฉีดวัคซีนโควิด 19 ให้คนเบลเยียมที่มีครอบครัวและพํานักในประเทศไทยในจังหวัดต่างๆ เพื่อให้เข้าถึงวัคซีน จึงได้ให้ความมั่นใจว่า รัฐบาลมีนโยบายฉีดวัคซีนให้กับประชาชนทุกคนในประเทศ โดยแนะนําการลงทะเบียนให้ถูกต้อง เพื่อรับวัคซีนในโอกาสต่อไป เนื่องจากไม่มีใครปลอดภัย จนกว่าทุกคนจะปลอดภัย ส่วนเอกอัครราชทูตสาธารณรัฐฝรั่งเศสได้หารือเรื่องการนําเข้าวัคซีนจอห์นสัน แอนด์ จอห์นสันที่ได้ขึ้นทะเบียนกับอย.ไว้แล้ว จํานวน 1 หมื่นกว่าโดสเพื่อฉีดให้คนฝรั่งเศสอายุ 45 ปีขึ้นไปที่อยู่ในประเทศไทย ซึ่งทางกรมควบคุมโรคเห็นชอบแล้ว โดยจะนําเข้ามาในปลายเดือนมิถุนายนนี้
นายอนุทินกล่าวต่อว่า ขณะนี้ได้เร่งฉีดวัคซีนโควิด 19 ตามความสามารถ เชื่อว่าภายใน 2-3 เดือนจะเห็นผลโดยจังหวัดภูเก็ตฉีดไป 60% แล้ว การติดเชื้อ การเจ็บป่วยหนัก และการเสียชีวิตลดลงอย่างมีนัยยะสําคัญส่วนเกาะสมุย จังหวัดสุราษฎร์ธานี ฉีดแล้ว 65% คาดว่าจะฉีดกลุ่มเป้าหมายครบทั้งหมดในเวลาอันสั้น จากนั้นจะรายงาน ศบค.เมื่อฉีดครบแล้วและเกิดภูมิคุ้มกันหมู่ เพื่อเปิดเป็นพื้นที่ท่องเที่ยวตามนโยบายต่อไป
สําหรับการเปิดภาคเรียนวันที่ 14 มิถุนายนนั้น มีการฉีดวัคซีนกลุ่มครูและบุคลากรทางการศึกษาที่ศูนย์ฉีดวัคซีนกลางบางซื่อวันละ 4-5 พันคน หากอนาคตมีวัคซีนของไฟเซอร์เข้าจะฉีดในกลุ่มอายุ 12 ปีขึ้นไป ซึ่งได้ให้กรมควบคุมโรควางแผนประสานความร่วมมือกับทางโรงเรียนเป็นสถานที่ฉีดวัคซีนแทนนํานักเรียนมายังจุดฉีดโดยนําแพทย์ พยาบาล ไปฉีดถึงโรงเรียน และเตรียมความพร้อมด้านการแพทย์ฉุกเฉิน รถพยาบาล ยาแก้แพ้ต่างๆทําให้มีความสะดวกและคล่องตัวมากกว่า หากวัคซีนซิโนแวคมีผลการศึกษาฉีดได้ถึง 3 ขวบก็จะขยายการฉีดด้วยเช่นกัน
นายอนุทินกล่าวต่อว่า กระทรวงสาธารณสุขจัดส่งวัคซีนตามแผนของ ศบค. โดยจะจัดส่งให้ประกันสังคม1 ล้านโดสในกรณีที่ได้รับวัคซีนแอสตร้าเซนเนก้าตามแผน ซึ่งไม่ต้องกังวลเนื่องจากมีสัญญาในการจัดส่งให้ไทยทุกสัปดาห์ ตามสัญญา ส่วนวัคซีนของแอสตร้าเซนเนก้าที่จัดส่งให้ประเทศต่างๆ ในอาเซียนถือเป็นเรื่องที่ดีเป็นความภาคภูมิใจที่วัคซีนผลิตในประเทศได้ไปช่วยต่างชาติ
****************************** 11 มิถุนายน 2564
รัฐบาลไทย-ข่าวทำเนียบรัฐบาล-สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานชุดอุปกรณ์ปกป้องทางเดินหายใจแบบอากาศบริสุทธิ์ ให้แก่โรงพยาบาลประจำจังหวัด 76 จังหวัด
วันศุกร์ที่ 11 มิถุนายน 2564
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานชุดอุปกรณ์ปกป้องทางเดินหายใจแบบอากาศบริสุทธิ์ ให้แก่โรงพยาบาลประจําจังหวัด 76 จังหวัด
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯพระราชทานชุดอุปกรณ์ปกป้องทางเดินหายใจแบบอากาศบริสุทธิ์ PAPR (Powered Air Purifying Respirator) รุ่น Easy Clean ให้แก่โรงพยาบาลประจําจังหวัดในสังกัดกระทรวงสาธารณสุข
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯพระราชทานชุดอุปกรณ์ปกป้องทางเดินหายใจแบบอากาศบริสุทธิ์PAPR (Powered Air Purifying Respirator) รุ่น Easy Clean ให้แก่โรงพยาบาลประจําจังหวัดในสังกัดกระทรวงสาธารณสุขทั้ง 76 จังหวัด จํานวน 456 ชุดเพื่อปกป้องคุ้มครองบุคลากรทางการแพทย์ให้เกิดความปลอดภัย นับเป็นพระมหากรุณาธิคุณเป็นล้นพ้นอย่างหาที่สุดมิได้
วันนี้ (11 มิถุนายน 2564) ณ ห้องเทวะเวสม์ สํานักงานปลัดกระทรวงสาธารณสุข สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าโปรดกระหม่อม พระราชทานชุดอุปกรณ์ปกป้องทางเดินหายใจแบบอากาศบริสุทธิ์PAPR (Powered Air Purifying Respirator) รุ่น Easy Clean ให้แก่โรงพยาบาลประจําจังหวัดในสังกัดกระทรวงสาธารณสุข 76 จังหวัด จังหวัดละ 6 ชุด รวมจํานวนทั้งสิ้น 456 ชุด เพื่อปกป้องคุ้มครองบุคลากรทางการแพทย์ให้เกิดความปลอดภัยในการปฏิบัติหน้าที่ดูแลผู้ป่วยโรคติดเชื้อไวรัสโคโรนา 2019 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเห็นถึงความสําคัญ ทรงพระกรุณาโปรดเกล้าโปรดกระหม่อมพระราชทานชุดดังกล่าว เนื่องจากขณะนี้มีผู้ป่วยโควิด 19 บางส่วนที่มีความจําเป็นต้องเข้ารับการผ่าตัด หรือเข้ารับการตรวจพิเศษด้วยโรคอื่นๆ หรือคลอดบุตร บุคลากรด้านการแพทย์จึงจําเป็นต้องมีชุดป้องกันการติดเชื้อที่มีมาตรฐาน เพื่อใช้ประจําในห้องผ่าตัด
ในการนี้ นายแพทย์เกียรติภูมิ วงศ์รจิต ปลัดกระทรวงสาธารณสุข ผู้บริหารกระทรวงสาธารณสุข ข้าราชการ และเจ้าหน้าที่เข้าร่วมพิธี พร้อมกล่าวสํานึกในพระมหากรุณาธิคุณ นับเป็นพระมหากรุณาธิคุณเป็นล้นพ้นอย่างหาที่สุดมิได้ต่อเจ้าหน้าที่และบุคลากรทางการแพทย์กระทรวงสาธารณสุขขอพระองค์ทรงพระเจริญ
****************************** 11 มิถุนายน 2564
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 4 – 10 มิถุนายน 2564
วันศุกร์ที่ 11 มิถุนายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 4 – 10 มิถุนายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 4 – 10 มิถุนายน 2564 พบการกระทําผิด จํานวน 648 คดี คิดเป็นเงินค่าปรับ 23.13 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 4 – 10 มิถุนายน 2564) พบว่ามีการกระทําผิด จํานวน 648 คดี คิดเป็นเงินค่าปรับ 23.13 ล้านบาท โดยแยกเป็น สุรา จํานวน 380 คดี ค่าปรับ 3.16 ล้านบาท ยาสูบ จํานวน 160 คดี ค่าปรับ 16.79 ล้านบาท ไพ่ จํานวน 17 คดี ค่าปรับ 0.09 ล้านบาท น้ํามันและผลิตภัณฑ์น้ํามัน จํานวน 28 คดี ค่าปรับ 0.51 ล้านบาท น้ําหอม 4 คดี ค่าปรับ 0.06 ล้านบาท รถจักรยานยนต์ จํานวน 41 คดี ค่าปรับ 0.93 ล้านบาท และสินค้าอื่น ๆ จํานวน 18 คดี ค่าปรับ 1.59 ล้านบาท โดยมีของกลางแยกเป็นน้ําสุรา จํานวน 4,503.840 ลิตร ยาสูบ จํานวน 39,806 ซอง ไพ่ จํานวน 421 สํารับ น้ํามันและผลิตภัณฑ์น้ํามัน จํานวน 14,657.000 ลิตร น้ําหอม 10,766 ขวด รถจักรยานยนต์ จํานวน 57 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 10 มิถุนายน 2564 พบว่ามีการกระทําผิด จํานวน 18,940 คดี คิดเป็นเงินค่าปรับ 440.82 ล้านบาท โดยแยกเป็น สุรา จํานวน 10,832 คดี ค่าปรับ 95.89 ล้านบาท ยาสูบ จํานวน 5,305 คดี ค่าปรับ 220.53 ล้านบาท ไพ่ จํานวน 410 คดี ค่าปรับ 6.46 ล้านบาท น้ํามันและผลิตภัณฑ์น้ํามัน จํานวน 906 คดี ค่าปรับ 53.34 ล้านบาท น้ําหอม จํานวน 83 คดี ค่าปรับ 3.21 ล้านบาท รถจักรยานยนต์ จํานวน 969 คดี ค่าปรับ จํานวน 26.44 ล้านบาท และสินค้าอื่น ๆ จํานวน 435 คดี ค่าปรับ 34.95 ล้านบาท โดยมีของกลางแยกเป็นน้ําสุรา จํานวน 1,620,077.759 ลิตร ยาสูบ จํานวน 646,199 ซอง ไพ่ จํานวน 33,306 สํารับ น้ํามันและผลิตภัณฑ์น้ํามัน จํานวน 1,525,051.000 ลิตร น้ําหอม จํานวน 120,504 ขวด รถจักรยานยนต์ จํานวน 1,726 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-นายกฯ หารือเอกอัครราชทูตอินโดนีเซีย เร่งยกระดับการค้าและการลงทุน เพื่อฟื้นฟูเศรษฐกิจหลังสถานการณ์โควิด-19
วันศุกร์ที่ 11 มิถุนายน 2564
นายกฯ หารือเอกอัครราชทูตอินโดนีเซีย เร่งยกระดับการค้าและการลงทุน เพื่อฟื้นฟูเศรษฐกิจหลังสถานการณ์โควิด-19
นายกฯ หารือเอกอัครราชทูตอินโดนีเซีย เร่งยกระดับการค้าและการลงทุน เพื่อฟื้นฟูเศรษฐกิจหลังสถานการณ์โควิด-19
วันนี้ (11 มิถุนายน 2564) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายรัคมัต บูดีมัน (H.E. Mr. Rachmat Budiman) เอกอัครราชทูตสาธารณรัฐอินโดนีเซียประจําประเทศไทยเข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับตําแหน่ง โดยภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวต้อนรับเอกอัครราชทูตอินโดนีเซียที่ได้มาดํารงตําแหน่งในไทย โดยอินโดนีเซียเป็นพันธมิตรที่ใกล้ชิด มีความสัมพันธ์ที่ราบรื่นมาอย่างต่อเนื่อง มีความร่วมมือที่แน่นแฟ้นทั้งในระดับภูมิภาคและระหว่างประเทศ หวังว่าความรู้และประสบการณ์ของเอกอัครราชทูตอินโดนีเซีย จะช่วยกระชับความสัมพันธ์และยกระดับความร่วมมือระหว่างทั้งสองฝ่ายให้เพิ่มมากยิ่งขึ้นในทุกมิติ โอกาสนี้ นายกรัฐมนตรียังฝากความปรารถนาดีไปยังประธานาธิบดีอินโดนีเซีย และภริยา พร้อมขอบคุณรัฐบาลอินโดนีเซียที่ให้การสนับสนุนสถานเอกอัครราชทูต ณ กรุงจาการ์ตา ในการอํานวยความสะดวกในการนําคนไทยกลับประเทศไทยตลอดช่วงสถานการณ์โควิด-19
เอกอัครราชทูตอินโดนีเซียกล่าวแสดงความรู้สึกยินดีที่ได้มาดํารงตําแหน่งในไทย พร้อมยืนยันจะช่วยส่งเสริมความสัมพันธ์ระหว่างไทย-อินโดนีเซีย ให้แน่นแฟ้นยิ่งขึ้นทั้งในระดับทวิภาคีและอาเซียน โดยใช้ประโยชน์จากกลไกทวิภาคีและกรอบความร่วมมือในอาเซียนและพหุภาคีให้เกิดประโยชน์สูงสุดแก่ทั้งสองฝ่าย ทั้งความร่วมมือในการฟื้นฟูเศรษฐกิจจากผลกระทบของสถานการณ์การแพร่ระบาดของโรคโควิด-19 ความร่วมมือด้านการประมง ความมั่นคง การศึกษา รวมถึงการแลกเปลี่ยนทางด้านวัฒนธรรมและดนตรี
ทั้งสองฝ่ายได้หารือถึงความร่วมมือเพื่อการฟื้นฟูหลังสถานการณ์การแพร่ระบาดของโรคโควิด-19 โดยต่างเห็นพ้องว่า ทั้งสองประเทศมีศักยภาพที่จะต่อยอดจากความร่วมมือทางเศรษฐกิจที่มีอยู่ และขยายความร่วมมือทางการค้าและการลงทุนให้เพิ่มขึ้นด้วยกันทั้งสองฝ่าย เพื่อสนับสนุนให้เกิดการฟื้นฟูเศรษฐกิจของทั้งสองประเทศ ผ่านการส่งเสริมการค้า และหาแนวทางลดอุปสรรคทางการค้าในสาขาที่เป็นผลประโยชน์ร่วมกัน อาทิ สินค้าเกษตร และประมง โดยนายกรัฐมนตรียินดีสนับสนุนการลงทุนของภาคเอกชนไทยในอินโดนีเซีย และขอให้อินโดนีเซียช่วยดูแลและอํานวยความสะดวกแก่นักลงทุนไทยในอินโดนีเซีย ขณะเดียวกันรัฐบาลไทยเชิญชวนให้มีการลงทุนในไทย เพิ่มเติม ซึ่งเอกอัครราชทูตอินโดนีเซียกล่าวว่ายินดีสนับสนุนการลงทุนในไทย และมีภาคเอกชนของอินโดนีเซียหลายแห่งสนใจ
โอกาสนี้ นายกรัฐมนตรีและเอกอัครราชทูตอินโดนีเซียยังหารือถึงความร่วมมือด้านความมั่นคง โดยหวังว่าเมื่อสถานการณ์โรคโควิด-19 คลี่คลาย ทั้งสองฝ่ายจะขับเคลื่อนกิจกรรมและความร่วมมือต่าง ๆ เช่น การประชุมเพื่อแลกเปลี่ยนข้อมูลข่าวสาร การศึกษาและการฝึกอบรมด้านความมั่นคงและป้องกันประเทศ รวมทั้งการปราบปรามยาเสพติด ให้มีความคืบหน้าต่อไป
นอกจากนี้ นายกรัฐมนตรียังยืนยันความร่วมมือกับอินโดนีเซียและอาเซียนในการแก้ไขสถานการณ์ความไม่สงบในเมียนมา โดยไทยสนับสนุนฉันทามติ 5 ข้อของอาเซียน และหวังว่าปัญหาในเมียนมาจะสามารถแก้ไขด้วยสันติวิธี
รัฐบาลไทย-ข่าวทำเนียบรัฐบาล-The cabinet met via a video conference on June 8, 2021
วันศุกร์ที่ 11 มิถุนายน 2564
The cabinet met via a video conference on June 8, 2021
The cabinet met via a video conference on June 8, 2021
The cabinet met via a video conference on June 8, 2021. Some of the resolutions are as follows:
Title: Draft Ministerial Regulations prescribing Industrial Standard, B.E. ...
The cabinet approved in principle two draft Ministerial Regulation prescribing Industrial Standard, B.E. ... (Ministerial Regulation prescribing Industrial Standard for Portland Cement, B.E. ..., and Ministerial Regulation prescribing Industrial Standard for White Portland Cement, B.E. ...), as proposed by Ministry of Industry.
Gist
The Ministerial Regulation prescribing Industrial Standard for Portland Cement, B.E. ..., and Ministerial Regulation prescribing Industrial Standard for White Portland Cement, B.E. ..., were approved under the Industrial Product Standards Act, B.E. 2511.
Title: Draft Commerce Ministerial Announcement on revocation of Commerce Ministerial Announcement on certificate requirement and administrative measures for importation of 3-D printers into the kingdom, B.E. 2559, B.E. ...
The cabinet approved in principle the draft Commerce Ministerial Announcement on revocation of Commerce Ministerial Announcement on certificate requirement and administrative measures for importation of 3-D printers into the kingdom, B.E. 2559, B.E. ..., as proposed by Ministry of Commerce.
Gist
The draft Commerce Ministerial Announcement on revocation of Commerce Ministerial Announcement on certificate requirement and administrative measures for importation of 3-D printers into the kingdom, B.E. 2559, B.E. ..., has been approved with an aim to streamline related business operations, and address law redundancy, as 3-D printer product standards have already been stipulated in the Trade Control on Weapons of Mass Destruction related Items Act, B.E. 2562.
Title: Request for the FY2021 budget (contingency fund for emergency) for procurement of machineries to address flood and drought problems
The cabinet approved 426.472 million Baht from the FY2021 budget (contingency fund for emergency) for procurement of machineries to address flood and drought problems. This is as proposed by Office of National Water Resources.
Gist
The budget of 426.472 million Baht will be used for procurement of 32 hydraulic pumps in a bid to address flood and drought disaster.
รัฐบาลไทย-ข่าวทำเนียบรัฐบาล-รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
วันศุกร์ที่ 11 มิถุนายน 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่โรงพยาบาลกลาง
วันที่ 10 มิถุนายน 2564 การรถไฟฟ้าขนส่งมวลชนแห่งประเทศไทย (รฟม.) ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจ เติมความสุขให้ประชาชน” จํานวน 800 กล่อง ให้แก่ โรงพยาบาลกลาง ณ อาคารอนุสรณ์ 100 ปี เพื่อสนับสนุนบุคลากรทางการแพทย์ และประชาชนที่รักษาตัวอยู่ในโรงพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ได้แก่
-ร้านสีส้ม (สถานีบางหว้า) อยู่ริมถนนเพชรเกษม ใกล้ทางเข้าโครงการศุภาลัย ปาร์ค เพชรเกษม ประมาณ 2 ช่วงตึก
พิกัดร้าน https://goo.gl/maps/mT581FZupucFUNwb9
-ร้านเจ๊นิด (สถานีบางหว้า) อยู่ใกล้บริเวณทางออก 2 สถานีบางหว้า
พิกัดร้าน https://goo.gl/maps/EjYDxAgPdTRuXCcH7
-ร้านหลีเฮงเย็นตาโฟ 70 ปี (สถานีวัดมังกร) เสาชิงช้า อยู่ตรงข้ามกับ โรงพยาบาลกลาง ฝั่งถนนเสือป่า
พิกัดร้าน https://goo.gl/maps/sZekEE1rJUTFtQng7
-ร้านขาหมูตีสาม (สถานีวัดมังกร) อยู่ริมถนนเจริญกรุง ตรงข้ามกับจุดตัดถนนผดุงด้าว
พิกัดร้าน https://g.page/khamooteesam?share
-ร้านบุรินทร์กินข้าว (สถานีสนามไชย) อยู่บริเวณ ถ. บ้านหม้อ ใกล้กับร้านบีเซฟ มินิมาร์ท
พิกัดร้าน https://g.page/BurinKinKao?share
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-กระทรวงเกษตรฯ พบบุคลากรติดโควิค-19 อีก 2 รายวันนี้
วันศุกร์ที่ 11 มิถุนายน 2564
กระทรวงเกษตรฯ พบบุคลากรติดโควิค-19 อีก 2 รายวันนี้
กระทรวงเกษตรฯ พบบุคลากรติดโควิค-19 อีก 2 รายวันนี้ วางมาตรการเข้มสั่งกักตัวตามมาตรการการป้องกันการแพร่ระบาดอย่างเข้มงวด
วันที่11มิถุนายน2564ดร.ทองเปลวกองจันทร์ปลัดกระทรวงเกษตรและสหกรณ์เปิดเผยว่าได้มีการตรวจพบบุคลากรของกระทรวงเกษตรและสหกรณ์ติดโควิค-19จํานวน2รายโดยเป็นบุคลากรที่ปฎิบัติหน้าที่สังกัดกองกลางสํานักงานปลัดกระทรวงเกษตรและสหกรณ์ซึ่งในเบื้องต้นบุคลากรทั้ง2คนได้ถูกส่งตัวเพื่อรักษาตัวที่โรงพยาบาลเป็นการเร่งด่วนแล้ว
"หลังจากที่พบว่าบุคลากรของกระทรวงเกษตรฯติดโควิด-19ได้สั่งการให้ปิดที่ทํางานกองกลางทันทีและให้ผู้ใกล้ชิดบุคลากรทั้งสองตรวจเชื้อพร้อมกับกักตัว14วันตามมาตรการการป้องกันการแพร่ระบาดอย่างเข้มงวดนอกจากนี้ยังประสานไปยังกรมปศุสัตว์เพื่อทําการฉีดพ่นยาฆ่าเชื้อภายในอาคารทั้งหมดเป็นการเร่งด่วนเพื่อป้องกันการแพร่ระบาดต่อไป"ดร.ทองเปลวกล่าว
อย่างไรก็ตามกระทรวงเกษตรและสหกรณ์ยังคงเน้นย้ําให้หน่วยงานในสังกัดปฏิบัติงานตามแนวทางที่กําหนดอย่างเข้มงวดเพื่อให้การป้องกันและควบคุมจํากัดการแพร่ระบาดเป็นไปอย่างมีประสิทธิภาพโดยมีแนวทางคือ
1)ให้เจ้าหน้าที่ปฏิบัติราชการที่บ้าน(Work form Home)
2)การจัดประชุมกําหนดให้ดําเนินการในรูปแบบการประชุมออนไลน์โดยที่ห้องประชุมให้มีเพียงประธานการประชุมฝ่ายเลขานุการฯและเจ้าหน้าที่ควบคุมการสื่อสารรวมจํานวนไม่เกิน10คนและให้มีการเว้นระยะห่างทางสังคม
3)การเข้าร่วมประชุมกับหน่วยงานอื่นๆขอให้ประชุมผ่านระบบออนไลน์เท่านั้น
4)เพิ่มความเข้มงวดในการเข้า-ออกบริเวณพื้นที่ของหน่วยงาน
5)เน้นย้ํากับเจ้าหน้าที่ให้ปฏิบัติตามหลักDMHTT (D : Social Distancingเว้นระยะห่างM : Maskสวมหน้ากากผ้า/หน้ากากอนามัยทุกครั้งที่ออกนอกบ้านหรืออยู่ในพื้นที่สาธารณH : Handล้างมือบ่อยๆด้วยน้ําสบู่หรือเจลแอลกอฮอล์T : Testingการตรวจเร็วรักษาเร็วควบคุมโรคได้เร็วและT : Thai cha naใช้แอพไทยชนะ)อย่างเคร่งครัด
และ6)กําชับเจ้าหน้าที่หลีกเลี่ยงการเดินทางไปต่างจังหวัดที่เป็นพื้นที่ควบคุมสูงสุดหรือพื้นที่เสี่ยงตามข้อกําหนดซึ่งออกตามความในมาตรา9แห่งพระราชกําหนดการบริหารราชการในสถานการณ์ฉุกเฉินพ.ศ. 2548รวมทั้งหลีกเลี่ยงการเดินทางข้ามจังหวัดในช่วงเวลาที่มีการประกาศสถานการณ์ฉุกเฉินกรณีที่มีการระบาดของโรคติดต่อร้ายแรงยกเว้นเหตุราชการให้ปฏิบัติตามมาตรการป้องกันการแพร่ระบาดของโรคโควิด-19ของจังหวัดนั้นโดยเฉพาะการกักกันในสถานที่ตามระนะเวลาซึ่งเจ้าพนักงานฏรคติดต่อหรือพนักงานเจ้าหน้าที่ฝ่ายสาธารณสุขกําหนด
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 11 มิถุนายน 2564 พนักงานติดเชื้อไวรัส COVID-19 จำนวน 2 ราย
วันศุกร์ที่ 11 มิถุนายน 2564
ประกาศ ขสมก. ประจําวันที่ 11 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 11 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 11 มิถุนายน 2564 พนักงานติดเชื้อไวรัส COVID-19 จํานวน 2 ราย
1) นายท่าปล่อยรถโดยสาร สาย 18 เขตการเดินรถที่ 7
2) พนักงานเก็บค่าโดยสารรถธรรมดา สาย 156 เขตการเดินรถที่ 8
รัฐบาลไทย-ข่าวทำเนียบรัฐบาล-การระงับสิทธิ์การเข้าร่วมโครงการของผู้ประกอบการตามโครงการเราชนะเพื่อตรวจสอบข้อเท็จจริงเพิ่มเติม
วันศุกร์ที่ 11 มิถุนายน 2564
การระงับสิทธิ์การเข้าร่วมโครงการของผู้ประกอบการตามโครงการเราชนะเพื่อตรวจสอบข้อเท็จจริงเพิ่มเติม
กระทรวงการคลังตรวจพบธุรกรรมที่เข้าข่ายฝ่าฝืนหลักเกณฑ์หรือเงื่อนไขของโครงการเราชนะ ในวันที่ 11 มิ.ย.2564 จึงได้ทําการระงับสิทธิ์ชั่วคราวการเข้าร่วมโครงการของผู้ประกอบการเพิ่มเติม จํานวน 120 ราย
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของโครงการเราชนะว่า กระทรวงการคลังได้ตรวจพบธุรกรรมที่เข้าข่ายฝ่าฝืนหลักเกณฑ์หรือเงื่อนไขของโครงการเราชนะ ในวันที่ 11 มิถุนายน 2564 จึงได้ทําการระงับสิทธิ์ชั่วคราวการเข้าร่วมโครงการของผู้ประกอบการเพิ่มเติม จํานวน 120 รายและขอให้ผู้ประกอบการที่ถูกระงับสิทธิ์ชั่วคราวดังกล่าว ชี้แจงข้อเท็จจริงมายังสํานักงานเศรษฐกิจการคลัง (โครงการเราชนะ) ภายในวันที่25 มิถุนายน 2564 ตามข้อความแนะนําที่ปรากฏขึ้นในแอปพลิเคชัน “ถุงเงิน” หากพ้นระยะเวลาดังกล่าวแล้วกระทรวงการคลังจะดําเนินการในส่วนที่เกี่ยวข้องต่อไป
กระทรวงการคลังจะเข้มงวดในการติดตามตรวจสอบประชาชนและผู้ประกอบการที่กระทําการเข้าข่ายผิดหลักเกณฑ์หรือเงื่อนไขของโครงการอย่างใกล้ชิดโดยจะร่วมมือกับหน่วยงานที่เกี่ยวข้องเช่นสํานักงานตํารวจแห่งชาติกรมการค้าภายใน กระทรวงพาณิชย์ เป็นต้นในการตรวจสอบข้อเท็จจริงและขยายผลการสืบสวนสอบสวนเพื่อดําเนินคดีต่อไป ทั้งนี้ ขอความร่วมมือจากประชาชนและผู้ประกอบการที่เข้าร่วมโครงการของกระทรวงการคลังปฏิบัติตามหลักเกณฑ์หรือเงื่อนไขของแต่ละโครงการอย่างเคร่งครัดเพื่อไม่ให้เสียสิทธิ์การเข้าร่วมโครงการหรือมาตรการอื่นของรัฐในอนาคตและถูกดําเนินคดีตามกฎหมาย
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการเราชนะ ณ วันที่ 11 มิถุนายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐจํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมาจํานวน 100,139 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่งและกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติแล้วจํานวน17.1 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมาจํานวน 146,812 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 20,162 ล้านบาท ทําให้มีมูลค่าการใช้จ่ายหมุนเวียนในระบบเศรษฐกิจไทยแล้วกว่า 267,113 ล้านบาท และมีผู้ได้รับสิทธิ์ในโครงการเราชนะที่ใช้จ่ายจนครบวงเงินสิทธิ์แล้วจํานวน 22.3 ล้านคน ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการเราชนะรวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการเราชนะจํานวนทั้งสิ้นมากกว่า 1.3ล้านกิจการ
สํานักงานเศรษฐกิจการคลัง โทร. 02273 9020 ต่อ 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 021111122(ตลอด 24 ชั่วโมง)
รัฐบาลไทย-ข่าวทำเนียบรัฐบาล-“รมช.มนัญญา” เปิดงาน Kick Off เริ่มต้นฤดูกาลเก็บเกี่ยวทุเรียนเมืองอุทัยธานี
วันศุกร์ที่ 11 มิถุนายน 2564
“รมช.มนัญญา”เปิดงาน Kick Offเริ่มต้นฤดูกาลเก็บเกี่ยวทุเรียนเมืองอุทัยธานี
“รมช.มนัญญา”เปิดงานKick Offเริ่มต้นฤดูกาลเก็บเกี่ยวทุเรียนเมืองอุทัยธานี
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานพิธีเปิดงานKick Offเริ่มต้นฤดูกาลเก็บเกี่ยวทุเรียนจังหวัดอุทัยธานีปี2564ณเครือข่ายกลุ่มแปลงใหญ่ทุเรียนห้วยคตสวนลุงโสพลกังวาฬหมู่1ตําบลทองหลางอําเภอห้วยคตจังหวัดอุทัยธานีโดยมีนายธีรวุฒิศรีพนมวัลย์ประธานแปลงใหญ่ทุเรียนห้วยคตกล่าวรายงานพร้อมด้วยหัวหน้าส่วนราชการและเกษตรกรเข้าร่วมว่าจังหวัดอุทัยธานีเป็นแหล่งผลิตทุเรียนพันธุ์หมอนทองที่มีรสชาติที่เป็นอัตลักษณ์เฉพาะถิ่นมีความโดดเด่นแตกต่างจากแหล่งผลิตทุเรียนทั่วไปคือมีความหวานมันรสชาติเข้มข้นกลิ่นหอมละมุนเนื้อละเอียดนุ่มลิ้นทําให้ได้รับความนิยมจากผู้บริโภคทั้งในและต่างจังหวัดเพิ่มจํานวนมากขึ้นทุกวันซึ่งมีแหล่งผลิตที่สําคัญอยู่ที่อําเภอบ้านไร่อําเภอห้วยคตและอําเภอลานสักซึ่งเป็นอําเภอที่มีศักยภาพสูงในการเป็นแหล่งปลูกไม้ผลเศรษฐกิจที่สําคัญของจังหวัดโดยเฉพาะทุเรียนซึ่งเป็นไม้ผลที่สร้างมูลค่าทางเศรษฐกิจให้จังหวัดอุทัยธานีมาโดยตลอดโดยมีการบูรณาการร่วมกันเป็นอย่างดีในการส่งเสริมและพัฒนาให้การปลูกไม้ผลทุเรียนมีการยกระดับและขีดความสามารถในการแข่งขันให้มากขึ้น
สําหรับอําเภอห้วยคตเป็นแหล่งผลิตไม้ผลที่สําคัญของจังหวัดอุทัยธานีมีพื้นที่ปลูกไม้ผลทั้งหมด1,520ไร่เกษตรกร256ครัวเรือนชนิดไม้ผลที่สําคัญได้แก่ทุเรียนเงาะมังคุดมะม่วงส้มโอมะยงชิดลําไยโดยเฉพาะทุเรียนมีแนวโน้มขยายพื้นที่เพิ่มขึ้นทุกปีมีพื้นที่ปลูกทั้งสิ้น415ไร่คิดเป็นร้อยละ27.30ของพื้นที่ปลูกไม้ผลทั้งหมดโดยมีแหล่งผลิตที่สําคัญอยู่ที่ตําบลทองหลางซึ่งสร้างรายได้และมูลค่าทางเศรษฐกิจให้จังหวัดอุทัยธานีเป็นอย่างมาก
รมช.มนัญญากล่าวต่อว่าการจัดงานKick Offเริ่มต้นฤดูกาลเก็บเกี่ยวผลผลิตทุเรียนจังหวัดอุทัยธานีในวันนี้เพื่อประชาสัมพันธ์ให้ทุเรียนของจังหวัดอุทัยธานีเป็นที่ยอมรับของผู้บริโภคทั้งในจังหวัดและนอกจังหวัดมีรสชาติที่เป็นอัตลักษณ์เฉพาะถิ่นนุ่มลิ้นผู้บริโภคกลับมาซื้อซ้ําโดยเฉพาะพันธุ์หมอนทองเริ่มมีผลผลิตออกสู่ท้องตลาดแล้วตั้งแต่ช่วงเดือนมิถุนายน–กรกฏาคม2564โดยคาดการณ์ผลผลิตเฉพาะสวนลุงโสพลในปีนี้อยู่ที่ประมาณ6,000ก.ก.ราคาจําหน่ายก.ก.ละ160บาทคิดเป็นมูลค่า960,000บาทซึ่งสร้างมูลค่าทางเศรษฐกิจให้อําเภอห้วยคตเป็นอย่างมาก
โอกาสนี้รมช.มนัญญาได้เยี่ยมชมสวนทุเรียนลุงโสพลกังวาฬก่อนตัดทุเรียนเพื่อเปิดงานKick Offเริ่มต้นฤดูกาลเก็บเกี่ยวทุเรียนจังหวัดอุทัยธานีจากนั้นเดินทางไปยังสวนผสมผสานของนางสาววิภาบูโกซึ่งปลูกแปลงยาสูบทุเรียนน้อยหน่า โกโก้และกล้วยหอม
รัฐบาลไทย-ข่าวทำเนียบรัฐบาล-ขยายเวลาตรวจเชื้อโควิด – ขออนุญาตทำงานให้คนต่างด้าวถึง 13 ก.ย. 64
วันศุกร์ที่ 11 มิถุนายน 2564
ขยายเวลาตรวจเชื้อโควิด – ขออนุญาตทํางานให้คนต่างด้าวถึง 13 ก.ย. 64
....
สถานการณ์การแพร่ระบาดของโรคโควิด-19 ที่ยังคงมีความรุนแรงอยู่ ทําให้ไม่สามารถดําเนินการขึ้นทะเบียนแรงงานต่างด้าว 3 สัญชาติ (กัมพูชา ลาว เมียนมา) ที่ยังไม่ได้ขออนุญาตอยู่ต่อเพื่อทํางานในประเทศไทยได้ทันตามเวลากําหนดไว้ และเสี่ยงต่อการเป็นแรงงานผิดกฎหมาย
.
และเพื่อแก้ปัญหาดังกล่าว รัฐบาลจึงเห็นชอบขยายระยะเวลาให้แรงงานต่างด้าว 3 สัญชาติ ต้องจัดทําทะเบียนประวัติ ตรวจหาเชื้อโควิด-19 ทําประกันสุขภาพและยื่นขออนุญาตทํางาน จากเดิมที่สิ้นสุดวันที่ 16 มิ.ย. 64 ขยายออกไปเป็นภายในวันที่ 13 ก.ย. 64
.
นอกจากนี้ ยังขยายเวลาให้กลุ่มแรงงานต่างด้าวที่ลงทะเบียนไม่มีงานทํา จํานวน 53,800 คน ไปจัดทําทะเบียนประวัติคนซึ่งไม่มีสัญชาติไทย (ทร.38/1) พร้อมกับทําบัตรประจําตัวคนซึ่งไม่มีสัญชาติไทย (บัตรสีชมพู) ให้แล้วเสร็จภายในวันที่ 31 มี.ค. 65 (จากเดิมภายในวันที่ 16 มิ.ย. 64)
.
เมื่อแรงงานต่างด้าวดําเนินการครบทุกขั้นตอนและได้รับบัตรประจําตัวแล้ว จะสามารถอยู่ในประเทศและทํางานอย่างถูกต้องตามกฎหมาย จนถึงวันที่ 13 ก.พ. 66 โดยจะได้รับความคุ้มครองและมีสิทธิประโยชน์ สวัสดิการ การคุ้มครองตามสิทธิที่พึงได้รับ
.
ผู้มีข้อสงสัย สามารถสอบถามเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนําวิธีการดําเนินการ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ฉีดวัคซีนวาระแห่งชาติ 4 วัน เพิ่ม 1.45 ล้านโดส เริ่มฉีดในนิคมอุตสาหกรรม ระยองนำร่อง
วันศุกร์ที่ 11 มิถุนายน 2564
ฉีดวัคซีนวาระแห่งชาติ 4 วัน เพิ่ม 1.45 ล้านโดส เริ่มฉีดในนิคมอุตสาหกรรม ระยองนําร่อง
ฉีดวัคซีนวาระแห่งชาติ 4 วัน เพิ่ม 1.45 ล้านโดส เริ่มฉีดในนิคมอุตสาหกรรม ระยองนําร่อง
นางสาวรัชดา ธนาดิเรก รองโฆษกประจําสํานักนายกรัฐมนตรี เผยถึงการดําเนินการฉีดวัคซีนป้องกันโรคโควิด19 ว่า นับตั้งแต่วันที่ 7 มิ.ย. ที่เป็นวันแรกของการกระจายการฉีดวัคซีนทั่วประเทศ โดยเริ่มกับประชาชนกลุ่มผู้สูงอายุ และผู้มีโรคเสี่ยง 7 โรค ถือว่ามีความคืบหน้าไปมาก นับถึงวันที่10 มิ.ย. มีจํานวนฉีดวัคซีนสะสม 5.66 ล้านโดส ซึ่งภายในช่วงเวลา4วัน นับจากวันที่ 6 มิ.ย. ที่มีจํานวน 4.21 ล้านโดส เพิ่มขึ้น 1.45 ล้านโดส ซึ่งจากนี้ไปทางกระทรวงสาธารณสุขให้ความมั่นใจว่า จะได้รับวัคซีนจากผู้ผลิตมากขึ้นและสามารถทยอยกระจายไปยังสถานบริการสาธารณสุขและจุดบริการต่างๆ เพื่อดําเนินการฉีดให้ได้ตามแผน
นางสาวรัชดา กล่าวด้วยว่า ขณะนี้ ได้เริ่มดําเนินการฉีดให้กับกลุ่มโรงงานอุตสาหกรรมด้วยแล้ว นําร่องพื้นที่นิคมอุตสาหกรรมกลุ่มมาบตาพุดคอมเพล็กซ์ จังหวัดระยอง และชุมชนรอบข้างพื้นที่นิคมอุตสาหกรรม ซึ่งมีผู้ลงทะเบียนฉีดวัคซีนจํานวนทั้งสิ้น 25,000 คน จาก 1)นิคมอุตสาหกรรมมาบตาพุด 2)นิคมอุตสาหกรรมดับบลิวเอชเอตะวันออก (มาบตาพุด) 3)นิคมอุตสาหกรรมเอเชีย 4) นิคมอุตสาหกรรมผาแดง 5)นิคมอุตสาหกรรมอาร์ ไอ แอล และ 6)ท่าเรืออุตสาหกรรมมาบตาพุด เริ่มแล้วตั้งแต่วันที่ 9 มิ.ย. ตั้งเป้าวัคซีนให้ได้วันละประมาณ 1,000 คน มากไปกว่านั้น ในส่วนของนักเรียนนักศึกษาไทย ที่จะเดินทางไปศึกษาต่อในต่างประเทศ นับตั้งแต่วันที่ จาก 29 พ.ค. ถึง 6 มิ.ย. ได้ดําเนินการฉีดวัคซีนไปแล้ว จํานวนกว่า 1,600 คน และมีรอการฉีดอีก 2 พันกว่าคน ซึ่งเมื่อดําเนินการในกลุ่มนี้แล้วเสร็จ ทางกรมการกงสุลจะพิจารณาเปิดลงทะเบียนเพิ่มเติมอีกครั้ง
-------------------------
รัฐบาลไทย-ข่าวทำเนียบรัฐบาล-จัดระบบฉีดวัคซีนโควิด-19 ในผู้สูงอายุ เน้นครอบคลุมและปลอดภัย
วันศุกร์ที่ 11 มิถุนายน 2564
จัดระบบฉีดวัคซีนโควิด-19 ในผู้สูงอายุ เน้นครอบคลุมและปลอดภัย
....
การปูพรมฉีดวัคซีนโควิด-19 ตั้งแต่วันที่ 7 มิ.ย. ที่ผ่านมา มีผู้สูงอายุเข้ารับการฉีดวัคซีนโควิด-19 เป็นจํานวนมาก เพื่อให้การฉีดวัคซีนโควิด-19 ในผู้สูงอายุระยะต่อไป เกิดประสิทธิภาพมากขึ้นนั้น
.
กระทรวงสาธารณสุข จึงได้จัดทําแนวทางการจัดการระบบฉีดวัคซีนโควิด-19 ให้แก่ผู้สูงอายุทั่วประเทศ แบ่งเป็น 3 กลุ่ม ดังนี้
1. กลุ่มผู้สูงอายุที่ยังช่วยเหลือตัวเองได้ดี สามารถไปรับบริการในจุดฉีดวัคซีนโควิด-19 ที่กําหนดไว้ได้เช่นเดียวกับคนปกติทั่วไป
2. กลุ่มผู้สูงอายุติดบ้าน ที่ยังเคลื่อนที่ได้ด้วยตัวเองแต่ใช้อุปกรณ์ช่วยเหลือ เช่น ไม้เท้า เปลนั่ง (wheel chair) เป็นต้น จะประสานไปยังองค์การปกครองท้องส่วนท้องถิ่น มูลนิธิต่าง ๆ รวมทั้งหน่วยงานเอกชน ร่วมมือกันจัดรถรับส่งผู้สูงอายุไปยังจุดฉีดวัคซีนโควิด-19 พร้อมจัดให้มีช่องทางด่วน เพื่อลดเวลาการรอคอย
3. กลุ่มผู้สูงอายุติดเตียงในชุมชน รวมทั้งผู้สูงอายุและเจ้าหน้าที่ในสถานดูแลผู้สูงอายุ ไม่ต้องเดินทางออกไปฉีดวัคซีนโควิด-19 ภายนอก หน่วยงานที่เกี่ยวข้องจะจัดทีมบุคลากรทางการแพทย์เข้าไปให้บริการ ซึ่งระบบต่าง ๆ จะมีมาตรฐานเทียบเท่ากับการฉีดวัคซีนโควิด-19ในสถานพยาบาล
.
สําหรับการติดตามอาการหลังได้รับการฉีดวัคซีนโควิด-19 นั้น กลุ่มผู้สูงอายุที่ยังช่วยเหลือตัวเองได้ดี จะใช้ระบบหมอพร้อม และ application smart อสม. ส่วนกลุ่มติดบ้านติดเตียง จะให้บุคลากรทางสาธารณสุขหรือ อสม. เป็นผู้ติดตามอาการหลังได้รับการฉีดวัคซีนโควิด-19 ในวันที่ 1, 7, 30 และ 60
#ไทยคู่ฟ้า#รวมไทยสร้างชาติ#ร่วมต้านโควิด19
-------------------